b"\n_START_ARTICLE_\nJedisme\n_START_SECTION_\nCreences\n_START_PARAGRAPH_\nLa idea central del Jedisme \xc3\xa9s la creenca en el poder de la for\xc3\xa7a, un camp d'energia metaf\xc3\xadsic i omnipresent que un Jedi considera com a part de la natura fonamental de l'Univers.\xc2\xa0Alguns seguidors del Jedisme creuen que la for\xc3\xa7a \xc3\xa9s una manifestaci\xc3\xb3 de D\xc3\xa9u (en el sentit monoteista de les religions d'origen abrah\xc3\xa0mic), uns altres creuen que aquesta manifestaci\xc3\xb3 es presenta com un dualisme de pols oposats, (de dia i nit, d'home i dona, de llum i foscor, de vida i mort), per aquest motiu consideren al Jedisme com un culte politeista, mentre que els ateus,\xc2\xa0consideren que la for\xc3\xa7a \xc3\xa9s nom\xc3\xa9s un camp energ\xc3\xa8tic, sense que aix\xc3\xb2 el converteixi en una divinitat,\xc2\xa0com defensa el teisme, i que aquest camp d'energia pot ser manipulat per aconseguir els resultats desitjats (com succeeix en la medicina Ayurveda, el Txi-kung i el Tai-txi). Malgrat que les particularitats\xc2\xa0de com es percep la for\xc3\xa7a canvien segons la tradici\xc3\xb3 teol\xc3\xb2gica de cada Jedi, la postura m\xc3\xa9s acceptada \xc3\xa9s la pante\xc3\xadsta: la creen\xc3\xa7a que tot \xc3\xa9s una manifestaci\xc3\xb3 del misteri universal que rep el nom de D\xc3\xa9u."